ทองคำปิดลบ 9.7 ดอลล์
สัญญาทองคำตลาดนิวยอร์กปิดลบ9.7 ดอลลาร์ ที่ 1,778.4 ดอลลาร์/ออนซ์จากการแข็งค่าของสกุลเงินดอลลาร์สหรัฐ
30 ต.ค. 2565

สัญญาทองคำตลาดนิวยอร์กปิดลบ9.7 ดอลลาร์ ที่ 1,778.4 ดอลลาร์/ออนซ์จากการแข็งค่าของสกุลเงินดอลลาร์สหรัฐ
สัญญาทองคำตลาด COMEX (Commodity Exchange) ส่งมอบเดือนธ.ค.ปิดลบ 9.7 ดอลลาร์ หรือ 0.5% แตะที่ 1,778.4 ดอลลาร์/ออนซ์ หลังจากเคลื่อนตัวในช่วง 1784.6 - 1777.4 ดอลลาร์
สัญญาทองคำปรับตัวลงเพราะได้รับแรงกดดันจากการแข็งค่าของสกุลเงินดอลลาร์สหรัฐ โดยดัชนีดอลลาร์ (Dollar Index) ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ พุ่งขึ้น สู่ระดับ 77.489% ในวันจันทร์ จากระดับของวันศุกร์ที่ 76.947% เนื่องจากความวิตกกังวลเกี่ยวกับวิกฤตหนี้ยุโรปได้กระตุ้นให้นักลงทุนเข้าซื้อสินทรัพย์ที่ปลอดภัยอย่างดอลลาร์
นอกจากนี้ การแข็งค่าของสกุลเงินดอลลาร์ยังได้ฉุดสัญญาน้ำมันดิบปรับตัวลง และเป็นอีกปัจจัยที่สร้างแรงกดดันให้กับตลาดทองคำด้วย
อย่างไรก็ตาม เทรดเดอร์กล่าวว่า นักลงทุนส่วนใหญ่ยังคงมองว่าทองคำเป็นแหล่งการลงทุนที่ปลอดภัยในช่วงที่วิกฤตหนี้ยุโรปยังไม่คลี่คลาย และแม้ว่าผู้นำของกรีซและอิตาลีพยายามที่จะลดกระแสความวิตกกังวลในตลาดการเงินในช่วงสุดสัปดาห์ที่ผ่านมา แต่นักลงทุนมองว่าการแก้ไขวิกฤตหนี้ยุโรปจะต้องใช้เวลาอีกนาน